Padal eo aes bezañ 'breizhad' hep komz brezhoneg, 'iwerzhonad' hep komz gouezeleg , dre ar yezh eo da gentañ e vezer 'kembread', dre ma n'eus na sonerezh (pe nebeut) na dilhad na netra ken disheñvel hag e Breizh pe en Iwerzhon diouzh an 'alouber'. Ar pezh o deus a zo ur yezh, stag-tre d'o identelezh. Ha dre-se ivez eo ken bev ar  c'hembraeg, goude kantvedoù a alouberien war o choug. N'emaomp ket o vont d'en em zizober eus holl ar pezh a grou un identelzh deomp a-benn saveteiñ ar yezh, neuze e vo ret kenderc'hel gant ar pezh a zo bet graet gant Gwalarn, gant Al Liamm, gant Preder, gant an Ofis ha me-oar-me, krouiñ gerioù nevez ha strewiñ anezho, lakaat an dud da zeskiñ anezho. Evit ma chomfe un identelezh d'hor yezh. Evit ma ne vefe ket beuzet en ur morad estren.